ก.ล.ต. เปิดตัว “SEC Open Data Services” ศูนย์รวมข้อมูลตลาดทุนครบวงจร
ก.ล.ต. เปิดตัว “SEC Open Data Services” ศูนย์รวมข้อมูลตลาดทุน ครอบคลุมถึงตลาดสินทรัพย์ดิจิทัล รวมถึงข้อมูลผลิตภัณฑ์การลงทุน ข้อมูลภาพรวมผู้ลงทุน ข้อมูลผู้ประกอบธุรกิจและบุคลากร
ก.ล.ต. เปิดตัว “SEC Open Data Services” ศูนย์รวมข้อมูลตลาดทุน ครอบคลุมถึงตลาดสินทรัพย์ดิจิทัล รวมถึงข้อมูลผลิตภัณฑ์การลงทุน ข้อมูลภาพรวมผู้ลงทุน ข้อมูลผู้ประกอบธุรกิจและบุคลากร
21 มิ.ย. 2565

นางสาวรื่นวดี สุวรรณมงคล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กล่าวว่า ก.ล.ต. ปักธงการเป็น “Open and connected government” ขานรับนโยบายรัฐบาลดิจิทัล มุ่งเน้นการเชื่อมโยงข้อมูลระหว่างหน่วยงานเพื่อสร้างบริการที่ไร้รอยต่อ (seamless) เพื่อตอบสนองความต้องการของประชาชนและภาคธุรกิจ รวมทั้งเปิดเผยข้อมูลเปิดที่ทุกคนสามารถนำไปใช้ได้โดยอิสระ (Open Data) ให้ทุกภาคส่วนสามารถนำไปใช้ประโยชน์และพัฒนานวัตกรรมต่อยอดได้
ดังนั้น ก.ล.ต. จึงได้พัฒนาบริการ “SEC Open Data Services” หรือ ศูนย์รวมข้อมูลเปิดตลาดทุน โดยเปิดให้บริการอย่างเป็นทางการบนเว็บไซต์ ก.ล.ต. www.sec.or.th/secopendata ตั้งแต่วันที่ 20 มิถุนายน 2565 เพื่อให้ผู้มีส่วนเกี่ยวข้อง ทั้ง สถาบันการศึกษา นักวิจัย นักพัฒนาระบบ ผู้ประกอบธุรกิจ และผู้ลงทุน สามารถเข้าถึงข้อมูลได้สะดวกและนำไปใช้ประโยชน์ต่อยอดได้จริง เพื่อส่งเสริมการขับเคลื่อนตลาดทุนอย่างยั่งยืน
ทั้งนี้ บริการ “SEC Open Data Services” ได้ออกแบบโดยเน้นการตอบโจทย์ประสบการณ์ที่ดี ประกอบด้วย
“ก.ล.ต. ขอขอบคุณผู้ที่เกี่ยวข้องในตลาดทุนที่ได้ให้ข้อสังเกตและคำแนะนำ ทำให้ ก.ล.ต. นำมาพัฒนาการให้บริการดังกล่าวได้ดียิ่งขึ้น นอกจากนี้ ในงานสัมมนารับฟังความคิดเห็นเกี่ยวกับการพัฒนาการให้บริการดิจิทัลของ ก.ล.ต. (SEC Digital Services) เมื่อวันที่ 20 มิถุนายน 2565 ยังได้รับคำแนะนำเพิ่มเติมจากผู้เข้าร่วมประชุม ซึ่ง ก.ล.ต. จะนำไปพัฒนาต่อยอด เพื่อให้เกิดประโยชน์เพิ่มขึ้นกับทุกภาคส่วนต่อไป” เลขาธิการ ก.ล.ต. กล่าว
สำหรับผู้สนใจสามารถรับชมคลิปวีดีโอแนะนำบริการ “SEC Open Data Services” ได้ที่ YouTube: ThaiSEC หรือคลิก https://www.youtube.com/watch?v=-1qBIomWgnA